מייקל בי. ג'ורדן

מייקל באקרי ג'ורדן (באנגלית: Michael Bakari Jordan; נולד ב-9 בפברואר 1987) הוא שחקן, במאי ומפיק קולנוע אמריקאי, מוכר בשל כיכובו בתור אדוניס קריד (אנ') בסרטים "קריד" והמשכו "קריד 2", בתור הלפיד האנושי בסרט "ארבעה מופלאים" מבית מארוול קומיקס ובתור אריק קילמונגר בסרט גיבורי העל "הפנתר השחור" כחלק מהיקום הקולנועי של מארוול. מועמד לאוסקר ראשון על תפקידו בסרט החוטאים משנת 2025.

 ביוגרפיה 
מייקל באקרי ג'ורדן נולד ב-9 בפברואר 1987 בעיר סנטה אנה שבמחוז אורנג' במדינת קליפורניה. משמעות שמו האמצעי, "באקרי", היא "הבטחה אצילית" בסוואהילי. ג'ורדן הוא האמצעי בין ג'מילה וחאליד, ילדיהם של דונה ומייקל ג'ורדן. כשהיה בן שנתיים, ג'ורדן ומשפחתו עברו להתגורר בעיר ניוארק שבמחוז אסקס במדינת ניו ג'רזי, שם הוא גדל והתחנך.

 קריירה 
ג'ורדן לא תכנן להפוך לשחקן, ועיקר התמקדותו כבר מגיל ההתבגרות היה בכלל בענף הספורט כדורסל. עם זאת, כבר בנעוריו הוא דגמן עבור מספר מותגים, ושימש כפרזנטור של חברת "Toys R Us". את הקריירה שלו כשחקן החל ג'ורדן ב-1999, כשהיה בן 12, כשהופיע כדמויות אורחות בסדרות "הסופרנוס" ו"המופע של ביל קוסבי", ובנוסף גם הופיע כדמות רקע בסרט "שחור ולבן". שנתיים אחר כך, הוא הופיע כדמות משנה בסרט "משחק חזק", ושנה לאחר מכן הופיע כדמות משנה בעלת חלק אינטגרלי בעלילת העונה הראשונה של "הסמויה". תפקיד זה זיכה אותו בשנה אחר כך בהופעה כדמות ראשית באופרת הסבון "כל ילדיי".

לאחר שהשתחרר מחוזה המחויבות הבלעדית שלו ל"כל ילדיי" ב-2006, ג'ורדן מיקד את עיקר תעסוקתו בעולם הטלוויזיה. הוא הופיע כדמויות אורחות בסדרות "CSI", "ללא עקבות", "פשע מן העבר", "סוכן מחוק" ו"בונז" ובתפקיד ראשי בסדרה "העוזר", וכן כדמות ראשית בסרט העצמאי "בלאקאאוט". ב-2009, הצטרף ג'ורדן לסדרה "אורות ליל שישי" כדמות ראשית, בה הוא הופיע עד כשהסתיימה ב-2011. עוד ב-2009, הוא הופיע כדמות ראשית בסרט העצמאי "הכומר בראון". ב-2010, הוא הופיע כדמויות אורחות בסדרות "חוק וסדר: כוונה פלילית" ו"שקר לי", ובנוסף גם הצטרף כדמות חוזרת לסדרה "הורים במשרה מלאה".

ב-2012, ג'ורדן הופיע בסרט המלחמה "זנבות אדומים" כדמות המשנה מוריס וילסון, ובסרט גיבורי-העל "כרנוקיה בזמן אמת" כאחת משלוש הדמויות הראשיות סטיב מונטגומרי. עוד באותה שנה, הוא הופיע כדמות אורחת בסדרה "האוס". ב-2013, הוא הופיע כדמות הראשית אוסקר גרנט בסרט "תחנת פורטוויל", וזה היה לשיתוף הפעולה הראשון שלו עם הבמאי ראיין קוגלר. משחקו של ג'ורדן בסרט זיכה אותו בשבחים רבים, וכן גם במועמדויות רבות לפרסים וכלילת שמו ברשימות רבות של "שחקנים מבטיחים". עוד ב-2013, ג'ורדן דיבב את דמותו של ויקטור סטון/סייבורג בסרט ההנפשה "ליגת הצדק: פרדוקס פלאשפוינט".

ב-2014, ג'ורדן הופיע כדמות משנה בסרט "הדייט שהביך אותי". ב-2015, הוא הופיע כדמות הראשית ג'וני סטורם/הלפיד האנושי בסרט הקומיקס "ארבעה מופלאים". עוד ב-2015, ג'ורדן הופיע כדמות הראשית אדוניס קריד בסרט "קריד", וזה היה לשיתוף הפעולה השני שלו עם הבמאי ראיין קוגלר.

הוא המשיך לשתף פעולה עם קוגלר, וב-2018 הוא הופיע בסרט גיבורי-העל עתיר התקציב ביקום הקולנועי של מארוול "הפנתר השחור", בכתיבתו ובבימויו של קוגלר, כאנטגוניסט הראשי אריק קילמונגר. זו הייתה לקפיצה המשמעותית ביותר בקריירה של ג'ורדן, שקצר שבחים ממבקרי הקולנוע על משחקו. עוד באותה השנה, הוא הופיע בתפקיד הראשי בסרט הטלוויזיה "פרנהייט 451" של "HBO", ושב לגלם את דמותו של אדוניס קריד בהמשך "קריד 2".

ג'ורדן שימש כמפיק לסרט "צדק ורחמים" שיצא לאקרנים ב-2019, בו הוא גם הופיע בתפקיד הראשי.

בשנת 2020 הופיע ברשימה השנתית טיים 100 של מגזין טיים.

בשנת 2021 הוא שיחק את התפקיד הראשי בתור ג'ון קלארק בסרט "ללא חרטה", שבוים על ידי סטפאנו סולימה ומבוסס על הרומן מאותו שם מאת טום קלנסי משנת 1993.

בשנת 2023 הופיע שנית ברשימה השנתית טיים 100 של מגזין טיים.

עוד באותה שנה ג'ורדן זכה לכוכב על שמו בשדרת הכוכבים בהוליווד.

 פילמוגרפיה חלקית 
 קולנוע 
 שנה סרט תפקידהערות 1999 Black and White נער #2 2001 משחק חזק ג'מאל 2007 בלאקאוט סי.ג'יי 2009 Pastor Brown טאריק בראון 2012 זנבות אדומים מוריס "באמפס" וילסון כרוניקה בזמן אמת סטיב מונטגומריHotel Noirלאון 2013 תחנת פרוטווייל אוסקר גרנט (אנ') Justice League: The Flashpoint Paradox ויקטור סטון/סייבורגדיבוב 2014 הדייט שהביך אותי מייקי 2015 ארבעה מופלאים ג'וני סטורם/הלפיד האנושי קריד אדוניס קריד (אנ') 2018 הפנתר השחור אריק קילמונגר קשר קטלני המנקהגם מפיק בפועל קריד 2 אדוניס קריד (אנ') 2019 צדק ורחמים בריאן סטיבנסון (אנ')גם מפיק 2021 ללא חרטה ג'ון קלארקגם מפיקספייס ג'אם: אגדה חדשהעצמומוקדש לג'ורדן (אנ')צ'ארלס מונרו קינגגם מפיק2022 הפנתר השחור: ואקאנדה לנצח אריק קילמונגר הופעת קמע2023קריד 3אדוניס קריד (אנ')גם במאי ומפיק

 מועמד פרס Black Reel לבמאי הטוב ביותר (2024)
 מועמד פרס Black Reel להופעה הראשית הטובה ביותר (2024)
 מועמד פרס בחירת הקהל לכוכב הקולנוע של השנה (2024)
 מועמד פרס בחירת הקהל לכוכב סרט הדרמה של השנה (2024)2025חוטאיםאלייז'ה / אליאס2027השוד המושלם (אנ')תומאס קראוןגם במאי ומפיקTBAאני האגדה 2גם מפיקWrong Answerדמאני לואיסMethuselah

 טלוויזיה 
 שנה סדרה תפקיד הערות 1999 הסופרנוס ילד #3 פרק: "Down Neck" המופע של ביל קוסבי מייק פרק: "The Vesey Method" 2002 הסמויה וולאס תפקיד משני (עונה 1); 12 פרקים 2003–2006 כל ילדיי רג'י פורטר מונטגומרי 59 פרקים 2006 CSI מוריס פרק: "Poppin' Tags" ללא עקבות ג'סי לואיס פרק: "The Calm Before" 2007 פשע מן העבר מייקל קרטר פרק: "Wunderkind" 2009 סוכן מחוק קורי ג'נסן פרק: "Hot Spot" בונז פרי וילסון פרק: "The Plain in the Prodigy" The Assistants נייט וורן תפקיד ראשי; 13 פרקים 2009–2011 אורות ליל שישי וינס הווארד תפקיד ראשי (עונות 5-4); 26 פרקים 2010 חוק וסדר: כוונה פלילית דני פורד פרק: "Inhumane Society" שקר לי קיי 2 פרקים 2010–2011 הורים במשרה מלאה אלכס 16 פרקים 2012 האוס וויל ווסטווד פרק: "Love Is Blind" 2014 משפחת בונדוק נערדיבוב; פרק: "Pretty Boy Flizzy" 2018 פרנהייט 451 גאי מונטאג סרט טלוויזיה של HBO2019-הווהGen:Lockג'וליאן צ'ייסדיבוב; 16 פרקים
גם מפיק בפועל2019–2022 איך לגדל גיבור-על (אנ') מארק וורן4 פרקים
גם מפיק בפועל2021אהבה, מוות ורובוטיםטרנסדיבוב; פרק: "Life Hutch"מה אם...?אריק קילמונגרדיבוב; 2 פרקים

 פרסים ומועמדויות 
שנהפרסקטגוריהפרויקטתוצאהמקור2005פרס NAACP Imageהשחקן הטוב ביותר בסדרת דרמה בשעות היוםכל ילדיי2006השחקן הטוב ביותר בסדרת דרמה בשעות היוםכל ילדיי2007השחקן הטוב ביותר בסדרת דרמה בשעות היוםכל ילדיי2014השחקן הטוב ביותר בסרט קולנועתחנת פרוטווייל2017פרס סאטורןשחקן המשנה הטוב ביותרהפנתר השחור2016פרס NAACP Imageהשחקן הטוב ביותר בסרט קולנועקרידבדרן השנהמייקל בי. ג'ורדן2018פרס איגוד מבקרי הקולנוע האמריקאישחקן המשנה הטוב ביותרהפנתר השחוראנסמבל המשחק הטוב ביותרגילדת שחקני המסך2019פרס NAACP Imageהשחקן הטוב ביותר בסרט קולנועשחקן המשנה הטוב ביותר בסרט קולנועהשחקן הטוב ביותר בסרט טלוויזיה, מיני סדרה או ספיישלפרנהייט 4512020השחקן הטוב ביותר בסרט קולנועצדק ורחמים2024הבימוי הטוב ביותר בסרט קולנועקריד 32026פרס איגוד מבקרי הקולנוע האמריקאיהשחקן הטוב ביותרחוטאים

 קישורים חיצוניים 





 הערות שוליים 

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:מפיקי קולנוע אמריקאים
קטגוריה:זוכי פרס גות'הם: שחקנים
קטגוריה:זוכי פרס בחירת הנוער
קטגוריה:אמריקאים שהופיעו ברשימת טיים 100
קטגוריה:זוכי פרסי ה-BET: קולנוע: השחקן הטוב ביותר
קטגוריה:שחקנים ביקום הקולנועי של מארוול
קטגוריה:אמריקאים שנולדו ב-1987